Siseparasiitide kõrval ei tohi ära unustada ka välisparasiite. Tavaliselt tehakse kirbu-puugitõrjet aprilli lõpust kuni oktoobri lõpuni, aga kui ei ole külma talve, siis võivad kirbud olla aastaringselt. Kirpude ja puukidega võitlemiseks on kolm head võimalust: "Spot on" preparaadid  koertele- "Advantix" või "Frontline" ampullid, mis tilgutatakse turjale naha peale, nende mõjuaeg on 1 kuu. Kirbu-ja puugivastased kaelarihmad, soovitame kasutada ainult "Kiltix`i" omasid. Nende mõjuaeg on 7 kuud. Viimaseks heaks vahendiks on "Frontline" sprei, eriti hea vahend kutsikatele ja kassipoegadele, aga ka täiskasvanutele. Kogemus on näidanud, et kirbuvastased šampoonid ei ole efektiivsed.